 Coronavirus in Lagos: Sanwo-Olu ti ilé ẹkọ pa, fòfin de ayẹyẹ àdúgbò àti òde fàájì torí ọwọjà àrùn Eyi lo mu ki gomina ipinlẹ Eko, Babajide Sanwo-Olu pakiti mọlẹ lati ka ọwọja itankalẹ arun Coronavirus to n pelesi nipinlẹ naa ko nipa awọn igbesẹ kan. Lara igbesẹ to si gbe naa ni fifi fofin de gbogbo ayẹyẹ aarin àdúgbò, kánífà òpín ọdún ati gbogbo ode faaji nitori ọwọja arun Coronavirus lẹẹkeji. Àwọn iròyin tì ẹ leè ní ìfẹ síí: Sanwo-Olu lo sọ ọrọ naa ninu atẹjade kan to wa loju opo ijọba ipinlẹ Eko. Gẹgẹ bi Sanwo-Olu ṣe sọ, àwọn ilé ijó kò ti di ṣíṣí títí di àsìkò yìí, ṣugbọn ki wọn ti eyikeyi to ba ti di ṣiṣi pada titi di gbedeke aláìlọjọ. Zlatan: Ọrẹ ni mo sìn lọ studio tí mo fi bẹrẹ orin lẹyìn tí mo kùnà ìdánwò WAEC Bakan naa ni Sanwo-Olu tun pàṣẹ pé kí gbogbo ilé ẹkọ wà ní títì pa titi di asiko ti ijọba yoo mọ igbesẹ to kan. Bẹẹ naa ni kí gbogbo àwọn òṣìṣẹ ìjọba lati ipele ikẹrinla si isalẹ maa ṣiṣẹ lati ile wọn fun ọjọ mẹrinla gbako, bẹrẹ lati ọjọ Aje to n bọ, àyàfi to bá jẹ pàjàwìrì tàbi tí wọn bá jẹ àwọn oṣíṣẹ kòṣeemáni. Ni ti awọn ile ijọsin, o ni ki awọn adari ẹsin ri daju pe awọn eeyan to peju si ṣọọṣi àti mọsálásì kò kọja ààdọtà lọ, ìsìn kò sì gbọdọ kọja wákàtí méjì pere. Àṣẹ yìí jẹ ọkan lára alàálẹ ìjọba ipinlẹ Eko lórí ìlera ará ìlú to fi síta lọjọ Eti. Baruwa Gas Explosion: Àwọn tó forí sọta ìjàmbá iná ń bẹ ìjọba láti dìde ìrànwọ Sáájú ni gómìnà ọhun ti fara kasa ààrùn Coronavirus, sùgbọn ó ti n gbádùn. Ètò kóníléógbélé alágo méjila oru si mẹrin ìdájú ti ìjọba àpapọ gbé silẹ kò ti kásẹ nílẹ, bákan naa ni lílo ìbòmú ṣe pàtàkì láàrín èrò, nílé iṣẹ, àti inú ọjà. Ìjọba ìpínlẹ Kano pàṣẹ pé kí gbogbo ilé ẹkọ ètò ìlera di títì pa Gomina ipinlẹ ipinlẹ Kano, Abdullahi Umar Ganduje, ti paṣẹ pe ki awọn ile ẹkọ eto ilera nipinlẹ naa ko wa ni titi pa. Alẹ ọjọ Iṣẹgun ni aṣẹ yii jade lati ẹnu kọmisanna fun et ilera, Dokita Aminu Ibrahim Tsanyawa, to gba ẹnu gomina sọrọ. Ṣaaju ni kọmisanna fun eto ẹkọ, Muhamaad Sanusi Kiru ti paṣẹ pe ki awọn ile ẹkọ aladani ati ti ijọba o wa ni titi pa. Bo tilẹ jẹ pe ijọba ko sọ idi to fi pa aṣẹ naa, awọn kan sọ pe o ṣe e ṣe ko jẹ nitori bi awọn agbebọn ṣe ko awọn akẹkọọ nileewe Government Science Secondary School, Kankara nipinlẹ Katsina. Ipinlẹ Kaduna naa ti kọkọ kede iru aṣẹ yii, amọ nitori itankalẹ Covid-19 ni. Iwode fun Ochanya ti won ba lopo waye nilu Eko Nitori ọwọja keji ti aarun coronavirus n ba de bayii, ijọba ipinlẹ Kaduna ti kede pe ki gbogbo awọn ileewe titi kan fasiti o wa ni titipa bẹrẹ lati Ọjọru, ọjọ kẹrindinlogun oṣu kejila ọdun 2020. Aṣẹ ti ijọba ipinlẹ naa fi sita rọ gbogbo awọn adari ileewe lati rii daju pe gbogbo idanwo wa sopin lẹyẹ o ṣọka ki wọn si ti ileewe gbogbo lỌjọru. Igbesẹ yii waye pẹlu bi ajakalẹ arun naa tun ṣe n dabi ẹni to tun fẹ maa gbẹrẹgẹjigẹ sii. Atẹjade kan ti ileeṣẹ eto ẹkọ ijọba ipinlẹ naa fi sita rọ awọn ileewe lati rii daju pe wọn bẹgi le eto ẹkọ ninu ileewe, ki wọn wa ọna abayọ miran lati fi ṣeto ẹkọ fun awọn akẹkọọ to ba di dandan. Akomolede ati Aṣa: Mọ síi nípa ìró afárànma àti agbárànmọ fáwẹẹlì Yorùbá Bakan naa ni wọn tun fi kun un pe awọn ileeṣẹ redio ati tẹlifiṣan ipinlẹ naa yoo tẹsiwaju lati maa ṣe eto ẹkọ lori ikanni wọn gẹgẹ bi wọn ti ṣe n ṣe tẹlẹ. Kollington ṣàlàyé bí orin Fuji ṣe bẹrẹ gan an ní Nàiìjíríà : O n bọ, o n bọ, awọn laa dẹ de e, eyiun laye ijọun amọ lode toni, oju ni wọn n mu to. 